stanford-oval/wikipedia huggingface dataset:
ועדת פינקלשטיין
מסקנות הוועדה והמלצותיה > המלצות נוספות

הוועדה הציעה גם לחשוב מחדש על כמה סוגיות הנוגעות לפעילות של ועדות בדיקה ממשלתיות ושל ועדות חקירה ממלכתיות.
הערות שוליים

↑   יהושע בריינר, מסמכים מסווגים נמחקו ממחשבי שב"ס; נבדק אם הוסרו לאחר הקמת ועדת גלבוע, באתר הארץ, 27 בפברואר 2022
↑  כתב המינוי לוועדת הבדיקה הממשלתית, באתר www.gov.il
↑  דני זקן, ‏השר לביטחון הפנים הורה על הקמת ועדה לבדיקת הבריחה מכלא גלבוע, באתר גלובס, 9 בספטמבר 2021
טובה צימוקי, אלי סניור, מורן אזולאי, תוקם ועדת בדיקה ממשלתית לפרשת בריחת המחבלים: "היה כשל חמור", באתר ynet
דוד גולדברג, ‏השר לביטחון פנים החליט להקים וועדת חקירה למחדל הבריחה מהכלא, באתר JDN‏, ג' בתשרי תשפ"ב
↑  אלון חכמון, ‏אחרי המחדל: ועדת בדיקה ממשלתית תבדוק את בריחת האסירים מכלא גלבוע, באתר מעריב אונליין, 9 בספטמבר 2021
↑  מנחם פינקלשטיין, באתר הוועדה
↑  אפרת שהם, באתר הוועדה
↑  אריק ברבינג, באתר הוועדה
↑  לאחר שהתיק נסגר מחוסר ראיות: גנ"מ פרדי בן שטרית מודה - סרסרו בסוהרות לבקשת מחבלים,  באתר כיפה, 24 בנובמבר 2021
↑  התייחסות הוועדה לנושא היחס כלפי הסוהרות בכלא גלבוע, באתר GOV.IL
↑   יהושע בריינר, הבריחה מכלא גלבוע: ועדת הבדיקה שלחה מכתב אזהרה לנציבת שב"ס קטי פרי, באתר הארץ, 31 במרץ 2022
↑  לירן לוי, דו"ח הוועדה: אלו המחדלים בפרשת הבריחה מכלא גלבוע - וזו תגובת הנציבה, באתר ynet, 31 במרץ 2022
↑  הודעה מטעם הוועדה מיום 31.3.22, באתר GOV.IL
↑  מאיר תורג'מן, לירן לוי, הבריחה מכלא גלבוע: אין צעדים נגד נציבת שב"ס, מפקד מחוז צפון יודח, באתר ynet, 17 במאי 2023
↑  שלומי הלר‏, דוח ועדת הבדיקה לבריחה מכלא גלבוע: נציבת שב"ס לא תודח, מפקד מחוז צפון יסיים את תפקידו, באתר וואלה, 17 במאי 2023
| --- | --- |
בקרת זהויות :  NLI: 987012399676605171 
דוח ועדת גלבוע
טיפול אמבולטורי

טיפול אַמְבּוּלָטוֹרי (מקור לטיני: ambulator = הולך רגל; המונח כולל גם טיפול באשפוז יום או טיפול יום בבית חולים וכן טיפול במרפאת קהילה) הוא טיפול רפואי הכולל ייעוץ או התערבות רפואית אחרת הניתנת למטופל בבית חולים או במרפאה, כשהמטופל משתחרר מהמתקן הרפואי באותו היום שבו הגיע אליו. במסגרת האמבולטורית ניתנים בדיקות וטיפולים רפואיים למחלות או טיפולי רפואה מונעת, כולל ניתוחים קטנים והליכים רפואיים אחרים, כולל רוב טיפולי השיניים, בדיקות אבחוניות רבות כגון: בדיקת דם, צילום רנטגן, אנדוסקופיה, ביופסיה, בדיקת CT ו-MRI. טיפולים אמבולטוריים אחרים כוללים ביקורי רופא דחופים, טיפולי רפואה שיקומית וגם התייעצויות טלפוניות.
אתרי טיפול אמבולטורי

אתרים בהם יכול להינתן טיפול אמבולטורי כוללים:
מרפאת רופא - רוב הטיפולים האמבולטוריים במערכות הבריאות של מדינות רבות בעולם ניתנים במרפאת הרופא, בין אם הטיפול ניתן במסגרת שרות בריאות פרטי, או במסגרת שרות בריאות ממלכתי. עיקרם של טיפולים אלה הוא בביקור רופא. הרופא הנותן טיפולים אמבולטוריים במרפאתו יכול שיהיה בעל מומחיות באחד מתחומי המומחיות המוכרים ברפואה, כגון רפואת משפחה, רפואה פנימית, רפואת נשים ומיילדות, ועוד.
מרפאות - אלה כוללות מרפאות מומחים, מרכזי ניתוחים אמבולטוריים, ומרפאות לרפואת חירום. בישראל, חלק מקופות החולים מפעילות מרפאות לרפואת חירום הפתוחות מעבר לשעות העבודה של מרפאות הרופאים, וחוסכות את הצורך בפנייה ישירה לחדר מיון של מרכז רפואי, במקרים בעלי דחיפות נמוכה יותר.
בית חולים - כולל חדרי המיון, או אגפים לרפואה דחופה של בתי חולים, וכן מרפאות חוץ של בתי חולים, הנותנים מגוון רחב של טיפולים אמבולטוריים, כולל ניתוחים וטיפול נפשי. חלק מן הפונים לחדרי המיון של בתי החולים מאושפזים לצורך טיפול, כיוון שלדעת הרופא לא ניתן לספק הטיפול במסגרת אמבולטורית. יחד עם זאת, רוב הפניות לחדרי מיון של בתי חולים מסתיימות בטיפול אמבולטורי בלבד, ללא צורך באשפוז.
מוסדות לא רפואיים - שירותים רפואיים הניתנים במוסדות שאינם רפואיים, כגון בתי ספר, או בתי סוהר ניתנים לרוב במסגרת אמבולטורית.
לקריאה נוספת > ירחונים מקצועיים על טיפול אמבולטורי

Journal of Ambulatory Care Management. Lippincott Williams & Wilkins
Ambulatory Surgery. Elsevier
Journal of Ambulatory Care Management. Lippincott Williams & Wilkins
| --- | --- |
בקרת זהויות :  NKC: ph241138 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הערות שוליים

↑  טיפול באשפוז יום במילון ביטוח (תשע"ז), באתר האקדמיה ללשון העברית
↑  טיפול יום במילון רפואה – אורולוגיה ועוד (תשס"ז), באתר האקדמיה ללשון העברית
↑  יובל וייס; יאיר בירנבאום; שלמה מור-יוסף, היחסים בין שירותי הרפואה בקהילה ומערכת האשפוז, באתר מרכז טאוב לחקר המדיניות החברתית בישראל, ‏14/12/2005
ויסמה-ליס א בייק

| --- | --- |

רוכבי הקבוצה בהצגתם לפני מרוץ Volta NXT Classic ב-2024
 מידע על הקבוצות
 קוד UCI:  TVL
 אופניים:  קולנאגו (1984–2008)   ג'איינט (2009–2013)   ביאנקי (2014–2020)   סרוולו (2021–היום)
 מכלולים:  סראם
 מיקום:  הולנד הולנד
 תאריך ייסוד:  1984
 תחום:  כביש
 סטטוס:  UCI World Tour
 צוות מקצועי ראשי
 מנהל כללי:  ריצ'רד פלוג
 מנהל ספורטיבי:  Nico Verhoeven, Merijn Zeeman, Sierk-Jan De Haan, Arthur van Dongen, Frans Maassen, Addy Engels, Mathieu Heijboer, Jan Boven, Louis Delahaije, בפסקה זו 2 רשומות נוספות שטרם תורגמו 
 שמות קודמים
 1984–1986   1987–1989   1990–1992   1993–1994   1995   1996–2012   2013   2013–2014   2015–2018   2019–2023   2024-עד היום:  קוואנטום–דקוסול   סופרקונפקס–יוקו   בוקלר–קולנאגו   וורדפרפקט   נווול   רבובנק   בלנקו   בלקין   לוטו.אנ.אל–יומבו   קבוצת יומבו–ויסמה   קבוצת ויסמה-ליס א בייק
 
הקבוצה בהצגת הקבוצות של טור בריטניה 2019
רכב הקבוצה ב-2019, של חברת מרצדס
קבוצת ויסמה-ליס א בייק (בהולנדית: Team Visma–Lease a Bike) היא קבוצת רכיבה מקצוענית הולנדית, השייכת לדרג הוורלד טור. הקבוצה נחשבת לאחת הקבוצות הבולטות בעולם, וידועה גם בשמות "יומבו-ויסמה" ו-"רבובנק" ששימשו אותה בעבר. הקבוצה ניצחה במהלך השנים שבע פעמים בגרנד טורס, פעמיים בטור דה פראנס עם יונאס וינגגור (2022, 2023), פעמיים עם דניס מנצ'וב (וואלטה אספנייה 2007, ג'ירו ד'איטליה 2009), ושלוש פעמים עם פרימוש רוגליץ' (וואלטה אספנייה 2019 ,2020 ו-2021).
היסטוריה ופעילות > השנים הראשונות (קוואנטום/סופרקורנפקס) > 1984–1989

הקבוצה נוסדה ב-1984 כתוצאה מפיצול של קבוצת "TI–Raleigh" שנבעה ממתיחות של שניים מרוכביה, ונקראה "קוואנטום–דקוסול". בשלוש שנותיה הראשונות בשם הזה הקבוצה הצליחה, וניצחה במרוצים בכירים כמו מרוץ אמסטל גולד, פריז–טור, קטעים בודדים בטור דה פראנס וניצחה מרוצי קטעים נחשבים כמו טירנו - אדריאטיקו ועוד. היא אף ניצחה עם יופ זוטמלק את אליפות העולם באופני כביש בשנת 1986.
בשנת 1987 חברת סופרקורנפקס הפכה לספונסר הראשי, והקבוצה נקראה "סופרקורנפקס – יוקו". היא המשיכה ביכולת הטובה בשנים 1987–1989 (השנים שנקראה בשם הזה), מנצחת שלושה קטעים בטור דה פראנס עם ז'אן פול ואן פופל ב-1987, ומרוץ אמסטל גולד עם יופ זוטמלק באותה שנה. גם ב-88'-89 רשמה הישגים נאים, הבולטים מביניהם הם מרוץ אמסטל גולד, שישה קטעים בטור דה פראנס, ורונדה ון פלנדרן.
היסטוריה ופעילות > עידן בוקלר–קולנאגו ו-וורדפרפקט > 1990–1995

ב-1990, חברת בוקלר הפכה לספונסר הראשי של הקבוצה. היא ניצחה שוב מרוצים כמו הטור של בלגיה, ושמרה על תוארה כאלופת הולנד לאחר שפיטר ווינן ניצח במרוץ. שנה אחר כך היא ניצחה את מרוץ אמסטל גולד ואת רונדה ון פלנדרן, ושלושה קטעים נוספים בטור דה פראנס. ב-1993, וורדפרפקט נכנסה לקבוצה כספונסר הראשי והשם שונה בהתאם. היא לא רשמה שנה דומיננטית בהשוואה לשנים קודמות, אך ניצחה בשלושת הימים של ברוז'-דה פאנה ובמרוצים קטנים יחסית אחרים. ב-1994, ויאצ'סלב אקימוב הרוסי הצטרף לקבוצה, וניצח במדיה את הטור דו פונט. ב-1995, דיאמולידין אבדוז'אפארוב הצטרף לקבוצה וניצחה עבורה בעונה זו שלושה קטעים בטור דה פראנס. הקבוצה נקראה בעונת 1995 נווול-סוופטוור, שהייתה חלק מחברת וורדפרפקט.
היסטוריה ופעילות > רבובנק > 1996–2012

בעונת 1996 חברת רבובנק נכנסה כספונסר המרכזי של הקבוצה ושמה של הקבוצה שונה בהתאם ל"קבוצת רבובנק פרו" היא המשיכה לבסס את עצמה כקבוצה ההולנדית הבכירה בענף, כאשר צירפה רוכבים הולנדים בכירים כמו אדרי ואן דר פול ונוספים. בנוסף לכך, גם יוהאן ברוינל ורובי מקיואן הצטרפו לקבוצה. בעונת 1996 ניצחה שוב קטעים בטור דה פראנס וגם בטירנו - אדריאטיקו, עונה לאחר מכן ניצחה עוד שני קטעים בוואלטה אספנייה ובעונת 1998 ניצחה שלושה קטעים בטור דה סוויס לצד הישגים רבים אחרים.
בעונת 1999 ניצחה את מרוץ אמסטל גולד עם מייקל בוגרד.
בעונת 2000 ניצחה רבובנק ארבעה קטעים בטור דה פראנס, שלושה מהם עם אריק דקר ואחד עם לאון ואן בון. ב-2001, רבובאנק ניצחה שוב במרוץ אמסטל גולד, הפעם עם אריק דקר. שנה אחר כך אותו דקר ניצח באליפות הולנד בנגד השעון. ב-2003 הוא איבד את התואר למרטן דן בקר, גם הוא רוכב בראבובנק. בנוסף לכך הקבוצה ניצחה עוד אליפות לאומית, כאשר מרק ווטרס ניצח את אליפות בלגיה בנגד השעון.
ב-2004 אוסקר פריירה הספרדי ניצח את אליפות העולם באופני כביש, מנצח רוכבים בכירים כמו אריק צאבל ולוקה פאוליני. בשנים 2005–2007 ניצחה ראבובנק במצטבר בכ-8 קטעים בטור דה פראנס. ב-2007, ראבובנק ניצחה את הגרנד טור הראשון שלה, כאשר דניס מנצ'וב עשה זאת בוואלטה אספנייה, מקדים את קרלוס סאסטרה. ב-2007 פריירה ניצח במילאנו - סן רמו, וב-2008 בגנט - וולגם. ב-2009 רבובנק ניצחה את הגרנד טור השני שלה, כאשר דניס מנצ'וב הוכתר כמנצח לאחר פסילתו של דנילו די לוקה.
ב-2009 עברה רבובנק לרכוב על אופני ג'איינט, לאחר שמשנת הקמתה ב-1984 עד 2008 רכבה על אופני קולנאגו. ב-2010 אוסקר פריירה שיחזר את אחד ההישגים הגדולים שלו מ-2007, כאשר ניצח שוב במילאנו - סן רמו. מאוחר יותר העונה רוברט חסינק ניצח בגרנד פרי מונטריאול.
היסטוריה ופעילות > 2013–2014

בלקין התחילה לשמש כספונסר הקבוצה ב-2013, לאחר עזיבת רבובנק את הקבוצה, בחלק הראשון של העונה הקבוצה נקראה "בלנקו". ב-2014 סטיבן קרוויסווייק ניצח את המרוץ הארקטי של נורווגיה והקבוצה החלה לרכוב על אופני ביאנקי בעונה זו.
היסטוריה ופעילות > לוטו. אנ.אל יומבו > 2015–2018

ביולי 2014 נחשף שבלקין לא תמשיך לשמש כספונסר של הקבוצה ב-2015. בעקבות כך חברת לוטו ביחד עם הסופרמרקט יומבו החלו לשמש כספונסרים הראשיים של הקבוצה. ב-2015 הקבוצה רשמה את אחת העונות הכי פחות מוצלחות שלה, אבל הצליחה לנצח עם מאוריטס לאמרטנק את מקצה נגד השעון עד גיל 23 באליפות אירופה באופני כביש. ב-2017 ויקטור קמפנרטס ניצח את מקצה העלית באליפות בנגד השעון.
היסטוריה ופעילות > יומבו–ויסמה

ב-2019 חברת ויסמה נכנסה במקום חברת לוטו כספונסרית הראשית של הקבוצה. היא ניצחה את הוואלטה אספנייה עם פרימוז' רוגליץ', שניצח את המרוץ גם בשנתיים שלאחר מכן.
בנובמבר 2023 נודע, כי בעקבות סיום הסכם החסות עם רשת הסופרמרקטים יומבו, החל מעונת 2024 תיקרא הקבוצה ויסמה–ליס א בייק.
בשנת 2023 הקבוצה זכתה בשלושת הגרנד טורים עם שלושה רוכבים שונים, בג'ירו דה איטליה עם פרימו רוגליץ' בטור דה פראנס עם יונאס וינגגור ובוואלטה אספנייה עם ספ קוס
סגל הקבוצה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2022.
איטליה אדוארדו אפיני
בלגיה טיש בנוט
הולנד קוהן בוומן
הולנד דיווייד דקר
אוסטרליה רוהאן דניס
הולנד טום דימולן
הולנד פסקל אנקורן
נורווגיה טוביאס פוס
הולנד רוברט חסינק
אוסטרליה כריס הארפר
גרמניה מישל הסמן
הולנד לנארד הופסטדה
הולנד אולאב קוי
הולנד סטייבן קראוסווייק
ארצות הברית ספ קוס
הולנד חייס למייריזה
הולנד סם אומן
סלובניה פרימוז' רוגליץ'
הולנד טימו רוסן
הולנד מייק טיוניסן
הולנד מילאן ודר
בלגיה ווט ואן ארט
בלגיה טוש ואן דר סאנדה
הולנד טים ואן דייק
הולנד מיק ואן דייק
הולנד יוס ואן אמדן
בלגיה ניית'ן ואן הוידונק
דנמרק יונאס וינגגור
קבוצות נוספות

לקבוצה קיימת גם קבוצה נשים בשם "ויסמה-ליס א בייק", קבוצת סייקלו - קרוס, וקבוצת פיתוח באופני כביש.
הערות שוליים

↑  Giro d'Italia (2.HC)
↑  שם חדש, חסות חדשה וגם צבע חדש: המהפך של יומבו ויסמה, אתר "שוונג", 26 בנובמבר 2023
דיטר רונקל, רוכב הקבוצה במדי וורדפרפקט (1993)
שניים מרוכבי הקבוצה במרוץ "סלאג אום נורג" (2006)
Team Jumbo-Visma 2022.
י. שרברק

סמליל הוצאת י. שרברק
י. שְׂרֶבֶּרְק הייתה הוצאת ספרים עברית מייסודו של יוסף שרברק שפעלה בישראל בעיקר מתחילת שנות ה-40 ועד אמצע שנות ה-70. ההוצאה, ששילבה ספרות עברית למבוגרים ולנוער יחד עם ספרים מתורגמים. ההוצאה נודעה במיוחד בספרי הנוער שכללה ספרים של הסופרים דבורה עומר ופוצ'ו ושל חוקר ארץ ישראל צבי אילן. מסוף העשור הראשון של המאה ה-21 היא נמצאת בבעלותה של הוצאת דני ספרים ומוסיפה לפעול בחסותה.
היסטוריה

ראשיתה של ההוצאה בשותפות של שרברק עם מרדכי ניומן ויהושע צַ'צִ'יק, חבריו לגדוד העברי האמריקאי. לאחר שחרורם ייסדו השלושה את בית המסחר לספרים עבריים "תרבות" בירושלים, וב-1925 ייסדו את הוצאת הספרים העברית "מצפה". הוצאה זו, שהייתה הוצאת הספרים הפרטית הראשונה בארץ ישראל, התמקדה בספרות יפה ובשירה. בשנת 1941, בעת מלחמת העולם השנייה, מוּזגה פעילותה של "מצפה" עם הוצאת שרברק בניהולו של יוסף שרברק. בשנת 1944 פורקה השותפות, וכל אחד מהשלושה ייסד הוצאה לאור שנשאה את שמו. שרברק עבר לתל אביב, לרח' בלפור 16, ומשם ניהל את הוצאתו, הוצאת יוסף שרברק.
הוצאת י. שרברק שילבה ספרות עברית למבוגרים ולנוער יחד עם ספרים מתורגמים.
בשנות ה-40 וה-50 הקים שרברק במסגרת ההוצאה את "ספריית ברוריה" (לזכרה של בתו היחידה, ברוריה, שמתה ב-1934 והיא בת עשר), שבה הופיעו תרגומים עבריים לספרי הרפתקאות ומעשיות ממיטב הספרות העולמית: "מסעי גוליבר" (ג'ונתן סוויפט), "רובינזון קרוזו" (דניאל דפו), "עליסה בארץ הפלאות" (לואיס קרול) "מסעי הברון מינכהאוזן" ו"מסעי סינבד".
בין התרגומים העבריים הנוספים שהופיעו בהוצאה: "הקוסם מארץ עוץ" (ליימן פרנק באום), "אייבנהו" (וולטר סקוט), "אוליבר טוויסט" ו"דייוויד קופרפילד" (צ'ארלס דיקנס), "המוהיקני האחרון" (ג'יימס פנימור קופר) ואסופות של מעשיות עמים.
ספרייה אחרת, שהוקדשה לספרות מקור, הייתה "נועזים" – סדרת ביוגרפיות לבני הנעורים של גיבורי השואה והיישוב, ובהן "שרה, גיבורת ניל"י" (על שרה אהרנסון) ו"דמעות של אש" (על צביה לובטקין) לדבורה עומר, "גיבור חידה" לאוריאל אופק (על יוסף טרומפלדור), "הצנחנית שלא שבה" (על חנה סנש) ו"לא בדרך המלך" (על אורד וינגייט) לעודד בצר.
הוצאת שרברק הוציאה את מרבית ספריה של דבורה עומר, בהם ספריה המצליחים לבני הנעורים: "צוללים קדימה", "אני אתגבר", "לאהוב עד מוות" (על הפלמ"חאית זהרה לביטוב וחברהּ שמואל קופמן) ו"פתאום באמצע החיים" (על הטייס זוריק לב), וספריה המצליחים לטף: "הנשיקה שהלכה לאיבוד" ו"מגדל של קוביות בניתי".
באמצע שנות ה-50 החלה ההוצאה להוציא את אנציקלופדיה מעיין. האנציקלופדיה נועדה לדור הצעיר, מתוך מגמה חינוכית ברורה. את האנציקלופדיה הקדיש שרברק לבתו (ובראש כל כרך הופיעה הקדשה לזכרה). היה זה אחד הפרויקטים השאפתניים יותר של שרברק. מלאכת העריכה נמסרה לסופר ז' אריאל (שלמה זלמן אריאל). פרט לאריאל תרמו לאנציקלופדיה מספר סופרים קבועים, בהם אוריאל עקביא, שרגא פייבל קלעי, אריה לרנר ומנחם קפליוק. את עטיפות הספרים איירה בינה גבירץ. האנציקלופדיה הייתה מאוירת ומנוקדת. היא זכתה להצלחה וראתה אור במספר מהדורות.
ההוצאה התמחתה גם בהוצאת ספרי מוזיקה ותווים של יוצרים כמו יוני רכטר, אהוד מנור ומתי כספי.
לאחר מותו של שרברק ב-1957 עבר ניהול ההוצאה לידי קרוב משפחתו. הוצאת י. שרברק המשיכה בפעילות רגילה עד אמצע שנות ה-70, והוסיפה לפעול במידה פחותה בשנים שלאחר מכן. בשנת 2009 נרכשה ההוצאה על ידי דני ספרים והיא מוסיפה לפעול בחסותה.
הערות שוליים

↑  מיה סלע, הוצאת "דני ספרים" רכשה את "י. שרברק" שבה ראו אור כל ספרי דבורה עומר, באתר הארץ, 10 במאי 2009.
| --- | --- |
בקרת זהויות :  NLI: 987007308427205171
טמפל היל אנטרטיינמנט

| --- | --- |

 נתונים כלליים
 מייסדים:  וויק גודפרי, מרטי בוון 
 תקופת הפעילות:  פברואר 2006 – הווה (כ־19 שנים)
 מיקום המטה:  לוס אנג'לס 
  
 www.templehillent.com
 
טמפל היל אנטרטיינמנט (באנגלית: Temple Hill Entertainment) הידועה גם בשם טמפל היל הפקות (באנגלית: Temple Hill Productions) היא חברת הפקות קולנוע וטלוויזיה אמריקאית, שהוקמה בפברואר 2006 על ידי המפיקים ויק גודפרי ומרטי בואן. הסרט הראשון שהחברה הפיקה היה "The Nativity Story" (אנ') ב-2006 של הבמאית קתרין הארדוויק. האולפן הפיק את סדרת סרטי "דמדומים". בהמשך לכך, האולפן חתם על חוזה טלוויזיוני עם ליונסגייט.
הפקה > קולנוע

להלן לקט מהסרטים שהופקו בידי טמפל היל אנטרטיינמנט:
| 0 | 1 | 2 |
| --- | --- | --- |
| * 2006: "The Nativity Story" 2008: "דמדומים"  2009: "דמדומים 2: ירח חדש"  2010: "ג'ון היקר"  2010: "דמדומים 3: ליקוי חמה"  2011: "דמדומים 4: שחר מפציע - חלק 1"  2012: "דמדומים 4: שחר מפציע - חלק 2" | * 2014: "אשמת הכוכבים" 2014: "הרץ במבוך"  2014: "עוקבים"  2015: "אהבה למרחקים ארוכים"  2015: "ערים של נייר"  2015: "הרץ במבוך: מבחני הכווייה"  2017: "פאוור ריינג'רס" | * 2018: "הרץ במבוך: תרופת המוות" 2018: "באהבה, סיימון"  2018: "האדם הראשון"  2020: "עונת השמחות"  2021: "אבהות"  2022: "סמייל"  TBA: "צבים כל הדרך למטה" |
הפקה > טלוויזיה

להלן לקט מסדרות הטלוויזיה שהופקו בידי טמפל היל אנטרטיינמנט:
| --- | --- |
 2011–2015: "נקמה"  2019: "מחפשים את אלסקה"  2020: "זר":  2020–הווה: "דייב"  2020–2022: "באהבה, ויקטור"  TBA: "גריז: עלייתן של הנערות בוורוד"
הערות שוליים

↑  Etan Vlessing, Etan Vlessing, Temple Hill Inks First-Look TV Deal With Lionsgate, The Hollywood Reporter, ‏2020-10-06 (באנגלית אמריקאית)
| --- | --- |
בקרת זהויות :  PLWABN: 9810602613105606  ISNI: 0000 0000 9026 7278  LCCN: no2009061504  VIAF: 131753549   WorldCat (עם VIAF): 131753549
חלום (קומיקס)

ערך זה עוסק בדמות בדיונית וגיבור הנובלה הגרפית סנדמן. אם התכוונתם לפעילות מנטלית המתרחשת בזמן שינה, ראו .
| --- | --- |
 הוצאה לאור:  ורטיגו
 תוכנית טלוויזיה:  סאנדמן (סדרת טלוויזיה)
 הופעה ראשונה:  The Sandman vol. 2, #1 (ינואר 1989)
 יוצרים:  ניל גיימן, סם קית', מייק דרינג'נברג
 גילום הדמות:  טום סטארידג' 
 מידע
 כינויים:  איש החול, אונירוס, קאי'קול, לורד ל'זוריל, מורפי, מלך החלומות, נסיך הסיפורים
 סטטוס:  לא פעיל
 גזע:  הנצחיים (DC קומיקס)
 כוחות:  שליטה בחלומות, מעבר בין עולם החלום לעולם האמיתי, חיי נצח, טלפתיה, ידיעת כול מעט מלאה, עיוות המציאות
 חבר בקבוצה:  הנצחיים (DC קומיקס)
 דמויות קשורות
 משפחה:  גורל, מוות, תשוקה, יאוש, הרס והזיה (אחים)
 אויבים:  Desire 
 
חלום (מאנגלית: Dream. ידוע גם כמורפיאוס על שם אל החלומות במיתולוגיה היוונית וכאיש החול) הוא דמות בדיונית והפרוטגוניסט בסדרת הקומיקס סנדמן אשר יצאה תחת חותם ורטיגו של חברת DC קומיקס. הדמות הופיעה לראשונה בחוברת The Sandman vol. 2, #1 מינואר 1989 ונוצרה על ידי הכותב ניל גיימן והמאיירים מייק דרינג'נברג וסם קית'. חלום מדורג במקום ה-15 ברשימת 100 גיבורי הקומיקס הגדולים ביותר של אתר IGN.
חלום הוא השלישי מתוך שבעה אחים המכונים הנצחיים.
טום סטארידג' מגלם את חלום בסדרה  סנדמן בהפקת נטפליקס המבוססת על סדרת הרומנים הגרפיים.
ביוגרפיה בדיונית

חלום הוא השלישי מבין שבעה אחים (לפי גילם: גורל, מוות, חלום, התאומים תשוקה ויאוש, חורבן והזיה) הנקראים הנצחיים ומהווים האנשה של המושגים אשר על שמם הם נקראים. דמותו של חלום עצמו, מבוססת על מורפיאוס, אל החלומות במיתולוגיה היוונית, כמו גם על דמות הפולקלור איש החול, המביא חלומות טובים ורעים לכל בני האדם, על ידי פיזור חול על עיני הישנים, מכאן גם שמה של הסדרה: סאנדמן - איש החול.
חלום הוא התגלמות של רעיון מופשט וככזה הוא מוגדר כ"נצחי", הוא החל להתקיים כשהיישות הראשונה ביקום שהייתה מסוגלת לכך חלמה ויחדל מלהתקיים כאשר הישות החולמת האחרונה תסיים לחלום. חלום נוטה לקחת לעצמו בנות זוג אנושיות, אך אלה לבסוף עוזבות אותו בגלל דפוסי ההתנהגות הרעילים שלו, הכוללים חוסר התחשבות וריכוז עצמי, והמלנכוליה שרודפת אותו. 
בתחילת הסדרה נתפס חלום בידי בני אדם בטקס שנועד לכלוא את אחותו מוות, הוא מוחזק בשבי במשך 70 שנה ולאחר שמצליח להשתחרר הוא נוקם בשוביו ומתחיל בשיקום ממלכתו מהמשבר שאליו נקלעה בהיעדרו.
השינויים וההסתגלות אשר נכפים על חלום מחייבים אותו לרכך ולהתאים להווה את אופיו היהיר והאכזר אשר התגבש לאורך אינספור שנים ובכך למעשה, גם את ממלכת החלום כולה.
עלילותיו של חלום מתרחשות ברובן בהווה בממלכת החלום או בעולם הערות, אך ביניהן משולבים סיפורים ועלילות משנה אשר מתקיימים בעבר.
בכרך התשיעי בסדרה, "נוטות החסד" (Volume 9: The Kindly Ones), המאגד את חוברות מספר 57–69, מורפיאוס מת ואת מקומו כאדון החלומות תופס דניאל הול, בנו של הקטור הול.
מראה

לרוב מופיע חלום כגבר צנום וגבוה עם עור לבן, שיער שחור פרוע ועיניים נוצצות ככוכבים, כשהוא לבוש בחולצה או ברדס שחור. בגלל היותו האנשת רעיון החלום, הוא מופיע באופנים שונים בפני אנשים מתרבויות שונות ומזמנים שונים, ולעיתים אף מופיע בצורת "חתול החלומות". בכל צורותיו המאפיינים שנשמרים הם שיערו השחור והפרוע ועיניו הנוצצות. 
עיצוב הדמות הושפע מדמותו של ניל גיימן עצמו בצעירותו, כמו גם מדמותם של סולן להקת הקיור, רוברט סמית' ורקדן הבלט פארוק רוזימטוב.
בעת עימות, נוהג חלום לחבוש קסדה הדומה למסכת גז העשויה מגולגולת ועמוד השדרה של אויב מובס.
יכולות

חלום מתואר כיישות כמעט כל-יכולה, הן בממלכת החלום והן בעולם הערות. הוא מסוגל להרוג ולהעניק חיי נצח, לשנות את צורתו כרצונו ובכוחו לעבור בין עולם הערות ועולם החלום ובין ממלכות אחיו הנצחיים. הוא לא מתואר בתור אחת הישויות החזקות ביותר ביקום DC, למעשה דמויות אחרות (למשל לוציפר) מוצגות כחזקות ממנו עשרות מונים. גבול כוחותיו והשימוש בהם נותר מעורפל במכוון, ומגבלותיו מוצגות לרוב כמגבלות הנובעות מהאופי הפגום שלו, וספציפית מחוסר ההתחשבות שלו, הריכוז העצמי, והמלנכוליה שדפוסי התנהגות אלו גורמות לה. כך לדוגמה כשבת זוג עוברת להתגורר איתו בממלכת החלימה הוא מיצר עבורה אגף שלם בטירתו בהינף יד, אך כאשר היא עוזבת אותו הוא דורש מצוות הבניה של הממלכה לפרק אבן אבן את אותו אגף.
החלימה

ממלכת החלום (או החלימה, The Dreaming) היא ממלכתו של חלום וגם חלק ממנו ופרי יצירתו. היא משתנה תדיר כראות עיניו ומאכלסת יצורים שונים המשרתים את חלום ואף מתמרדים נגדו לעיתים ופועלים נגד רצונו. חלום עצמו וחלק משוכני ממלכתו מסוגלים לעבור לעולם הערות ובחזרה. חלק מיצורי החלימה מתוארים כגלגול של אנשים שחיו בעבר ואשר ניתנה להם האפשרות להמשיך להתקיים כחלומות.
ראו גם

חלום
סאנדמן (DC קומיקס)
סנדמן (ורטיגו)
איש החול
מורפיאוס
טרמינולוגיה אנטומיקה

טרמינולוגיה אנטומיקה (Terminologia Anatomica, בראשי תיבות: TA) הוא תקן בין-לאומי למונחים באנטומיה אנושית. בשנת 2019 פורסמה גרסה עדכנית לתקן, המכונה TA2. הגרסה פורסמה תחת רישיון Creative Commons.
טרמינולוגיה אנטומיקה נוצרה על ידי הוועדה הפדרטיבית הבין-לאומית למינוח אנטומי (FICAT) (אנ') שהוקמה על ידי הפדרציה הבין-לאומית של ארגוני האנטומיסטים.
היסטוריה

ב-1955 נוצר לראשונה תקן למינוח אנטומי המקובל על הפדרציה הבין-לאומית של ארגוני האנטומיסטים. התקן שכונה נומינה אנטומיקה כלל 5,640 מונחים. הוא עודכן לפרקים ולאורך השנים יצא בשש מהדורות. התפתחויות מאוחרות יותר בתחום הרפואה, במיוחד בהליכים ניתוחיים ובמדעי המוח, יצרו צורך במונחים שחסרו בנומינה אנטומיקה.
בשנת 1998 יצא לאור הספר "טרמינולוגיה אנטומיקה", אשר התבסס על המהדורה החמישית של הנומינה אנטומיקה ושמר על המבנה שלו. בהשוואה לנומינה אנטומיקה שונה הטרמינולוגיה אנטומיקה במספר המונחים הגדול יותר שהוא מכיל, כ-7,500 מונחים של אנטומיה מקרוסקופית בלטינית, ולצידם המונחים באנגלית ואפונים. בנוסף, כלל התקן החדש חלוקה לשישה עשר פרקים המסווגים את המונחים לפי תפקוד ולפי אזורים בגוף. לכל מונח נוסף קוד שיוצר רשימה של מבנים הקשורים זה לזה.
החל משנת 2011, טרמינולוגיה אנטומיקה נגיש בצורה חופשית ברשת האינטרנט.
ב-2019 יצא עדכון גרסה, המכונה TA2.
לקריאה נוספת

Federative Committee on Anatomical Terminology, Terminologia Anatomica: International Anatomical Terminology, Thieme Medical Publishers, ISBN 3131143614
Whitmore I. Terminologia anatomica: new terminology for the new anatomist.(הקישור אינו פעיל) The Anatomical record. 1999 Apr 15;257(2):50-3. PMID 10321431
הערות שוליים

↑  History of IFAA
↑  Gielecki J, Zurada A, Osman N. Terminologia anatomica in the past and the future from perspective of 110th anniversary of Polish Anatomical Terminology. Folia morphologica. 2008 May;67(2):87-97. PMID 18521806
1 2  R. Engelbrecht (Editor), A. Geissbuhler (Editor), C. Lovis (Editor), Connecting Medical Informatics and Bio-Informatics (Studies in Health Technology and Informatics), IOS Press, 2005. ISBN 1586035495 (Google Book Search)
↑  Terminologia Anatomica(TA), Dorland's Medical Dictionary
וואלטה אספניה 2018

| --- | --- |

 מדינות:  ספרד ספרד אנדורה אנדורה
 סוג:  מרוץ קטעים - גרנד טור
 אורך המסלול:  3,271.4 ק"מ
 חודש:  אוגוסט-ספטמבר 2018
 משך:  21 קטעים שלושה שבועות
 
וואלטה אספניה 2018 (בספרדית: Vuelta a España 2018) היא התחרות ה-73 של מרוץ האופניים וואלטה אספניה, אחד ממרוצי האופניים המכונים "גרנד טורס". המרוץ הוזנק ב-25 באוגוסט 2018 ממאלגה בקטע נג"ש. המרחק המצטבר שהיה על מסיימי המרוץ לעבור היה 3,271.4 ק"מ ב-21 קטעים, במסלול המקיף את ספרד, עבר במשך שלושה ימים באנדורה והסתיים ב-16 בספטמבר 2018 במדריד, בירת ספרד. למרוץ זינקו 176 רוכבים שהשתייכו ל-22 קבוצות. במרוץ ניצח הרוכב הבריטי, סיימון ייטס, שרכב בשורות הקבוצה האוסטרלית מיצ'לטון-סקוט.
סטטיסטיקה > מנצחי המירוץ > דירוג כללי

הדירוג הכללי (לובש החולצה האדומה, בספרדית: la roja) הוא הרוכב שעבר את המסלול בזמן הקצר ביותר במצטבר (כולל "בונוס זמן" הניתן למנצחי קטעים ובנקודות הבונוס, לרוב לשלושת הראשונים), ועל כן ניתן לזכות בה מבלי לנצח שום קטע במרוץ. החולצה האדומה נחשבת ליוקרתית ביותר בתחרות. לרוב, במחצית השנייה של המרוץ, לובשים אותה "רוכבי הדירוג הכללי" (General classification).
| מקום | רוכב | קבוצה | זמן |
| --- | --- | --- | --- |
| 1 | סיימון ייטס | מיצ'לטון-סקוט | 79:44:30‏ |
| 2 | אנריק מאס | קוויק-סטפ פלורס | 1:46 + |
| 3 | מיגל אנחל לופס | אסטנה | 2:04 + |
| 4 | סטיוון קרויסוויק | לוטו-יומבו | 2:54 + |
| 5 | אלחנדרו ולוורדה | מוביסטאר | 4:28 + |
סטטיסטיקה > מנצחי המירוץ > מלך הנקודות ("ספרינטר")

מלך הנקודות (ידוע כ-"ספרינטר המצטיין") הוא לובש החולצה הירוקה (בספרדית: jersey verde). בכל קטע בטור ישנן מקומות של "ספרינט ביניים", בהן ניתן לזכות בנקודות (כמות הנקודות בכל מקום משתנה לפי דרגת הקושי) ובניצחון בקטעים (כמות מסוימת של רוכבים הראשונים שמסיימים את הקטע). המנצחים בחולצה הירוקה הם לרוב הרוכבים שיודעים להאיץ באופן הטוב ביותר, כמו גם ידועים ביכולתם להתמקם ב"מיקום טוב" לקראת קווי הסיום, דבר המאפשר להם לנצח את הקטעים המישוריים.
| מקום | רוכב | קבוצה | נקודות |
| --- | --- | --- | --- |
| 1 | אלחנדרו ולוורדה | מוביסטאר | ‏ 131 |
| 2 | פטר סאגאן | בורה-הנסגרוהה | 119 |
| 3 | אליה ויוויאני | קוויק-סטפ פלורס | 105 |
| 4 | סיימון ייטס | מיצ'לטון-סקוט | 104 |
| 5 | מיגל אנחל לופס | אסטנה | 103 |